**Ministru kabineta rīkojuma projekta „Par apropriācijas pārdali starp Izglītības un zinātnes ministrijas budžeta programmām un apakšprogrammām” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts paredz valsts budžeta līdzekļu  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Nepieciešamība nodrošināt lietderīgu rīcību ar Izglītības un zinātnes ministrijas (turpmāk – IZM) pamatbudžeta apakšprogrammā ietaupītajiem valsts budžeta līdzekļiem.
2. Ministru kabineta 2020. gada 27. oktobra sēdē atbalstītais (prot Nr.65, 34.§) informatīvais ziņojums „Par prognozēto līdzekļu neapguvi un ekonomiju izdevumiem no dotācijas no vispārējiem ieņēmumiem valsts budžeta programmās/apakšprogrammās (pamatfunkcijām) 2020.gadā” un tā 2. pielikumā ietvertās pārdales.
3. Nepieciešamība nodrošināt 2020. un 2021. gadā Latvijā paredzēto nacionālas nozīmes starptautisku sporta sacensību (Pasaules kausa posma kamaniņu sportā, kā arī pasaules un Eiropas kausa posmu skeletonā un bobslejā divniekiem) organizēšanas izdevumu segšanu 2020. gadā.
4. Nepieciešamība nodrošināt IZM resorā esošo informācijas sistēmu un centralizēto infrastruktūras resursu uzturēšanu.
5. Likuma par budžetu un finanšu vadību 9. panta 13. daļas 1. punkts un 9. panta 13.3 daļas 3. punkts.
6. Ministru kabineta 2018. gada 17. jūlija noteikumi Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2020. gada 27. oktobra sēdē tika izskatīts (prot Nr.65, 34.§) Finanšu ministrijas izstrādātais informatīvais ziņojums „Par prognozēto līdzekļu neapguvi un ekonomiju izdevumiem no dotācijas no vispārējiem ieņēmumiem valsts budžeta programmās/apakšprogrammās (pamatfunkcijām) 2020.gadā” (turpmāk – Ziņojums). Attiecībā uz IZM budžetu prognozētā neapguve un iespējamo līdzekļu ekonomija norādīti 2 000 692 *euro*, tai skaitā 1 402 382 *euro* apakšprogrammā 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem”. Atzīmējams, ka minētajā summā nav ierēķināta identificētā papildus ekonomija 556 000 *euro* apmērā (skatīt Ministru kabineta 2020. gada 27. oktobra sēdes protokollēmuma (prot Nr.65, 34.§) 8. punktā noteikto), kā rezultātā, kopējā prognozētā neapguve un iespējamo līdzekļu ekonomija IZM budžetā ir 2 556 692 *euro*. Ņemot vērā Ziņojumā (tā 2. pielikumā) minētos un Ministru kabineta atbalstītos IZM pārdales pieprasījumus, ievērojot Finanšu ministrijā jau iesniegtos apropriācijas pārdales pieprasījumus Likuma par budžetu un finanšu vadību 9. panta 13. daļas 1. punktā noteiktā kārtībā, kā arī vēl plānotos iesniedzamos apropriācijas pārdales pieprasījumus (tai skaitā 528 868 *euro* apmērā no apakšprogrammas 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem”), šobrīd izskatīšanai Ministru kabinetā virzāms jautājums par apropriācijas pārdali no budžeta apakšprogrammas 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem” 638 000 *euro* apmērā. Budžeta apakšprogrammā 01.07.00 „Dotācija brīvpusdienu nodrošināšanai 1., 2., 3.un 4. klases izglītojamiem” finanšu līdzekļu ekonomija ir izveidojusies turpmāk minētu iemeslu dēļ. Valsts kontrole revīzijas ziņojumā par IZM 2019. gada pārskatu[[1]](#footnote-1) (Nr. 2.4.1-19/2019) ietvēra izskatāmo atbilstības jautājumu: „Vai IZM ir nodrošinājusi piešķirtā valsts budžeta finansējuma (dotāciju) brīvpusdienu nodrošināšanai 1.–4.klases izglītojamajiem izlietojumu atbilstoši mērķim normatīvajos aktos noteiktajā kārtībā un apjomā”. Valsts kontroles ieskatā attiecībā uz brīvpusdienu nodrošināšanai 1.–4.klases izglītojamajiem piešķirtajiem valsts budžeta līdzekļiem nav tikusi nodrošināta tādas gadskārtējā valsts budžeta likumā noteiktās apropriācijas izpildes kontroles sistēmas izveide, kas paredzētu, ka pašvaldības, kuras saimnieciskā gada laikā ir saņēmušas valsts pamatbudžeta kontā transferta ieņēmumus no dotācijas no vispārējiem ieņēmumiem un nav tos izlietojušas, veic transferta atlikuma atmaksu līdz saimnieciskā gada beigām. Pienākums veikt attiecīgu atmaksu valsts budžetā izriet no Ministru kabineta 2010. gada 28. decembra noteikumu Nr. 1220 „Asignējumu piešķiršanas un izpildes kārtība” 48. un 49. punkta. Ievērojot minēto, IZM norādīja Rīgas pilsētas pašvaldībai, ka tai piešķirtos valsts budžeta līdzekļus, kas bija paredzēti izglītojamo ēdināšanai līdz 2019. gada 31. decembrim, tā nebija tiesīga izlietot citam mērķim, un tādējādi neizlietotais finansējums atmaksājams valsts budžetā. Rīgas domes Izglītības, kultūras un sporta departaments 2020. gada 28. jūlija vēstulē Nr. DIKS-20-1852-nd, piekrītot IZM prasībai, ierosināja samazināt finansējuma ieņēmumu daļu, ko plānots pārskaitīt pašvaldībai brīvpusdienu nodrošināšanai 1.-4. klašu izglītojamiem 2020. gada septembra, oktobra, novembra, decembra mēnešiem, attiecīgi par šo summu samazinot iepriekšējo gadu neizlietotā atlikuma (2 128 174,02 *euro*) apmēru, kam IZM arī piekrita. Iepriekšminētā rezultātā IZM jau veic un turpinās veikt ieturējumu Rīgas pašvaldībai sākot no 2020. gada septembrim aprēķinātā finansējuma 1.–4. klašu izglītojamo ēdināšanas nodrošināšanai par neizlietoto valsts budžeta līdzekļu apmēru 2 128 174,02 *euro*, kas Rīgas pašvaldībā netika izlietots 1.–4. klašu izglītojamo ēdināšanas nodrošināšanai uz 2019. gada 31. decembri. Atzīmējams, ka daļa no minētā ietaupījuma (808 484 *euro* apmērā) ar Ministru kabineta 2020. gada 30. oktobra rīkojuma Nr. 634 „Par apropriācijas pārdali no Izglītības un zinātnes ministrijas budžeta uz valsts budžeta programmu 02.00.00 „Līdzekļi neparedzētiem gadījumiem”” 1.1. apakšpunktu jau tika pārdalīti uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem”.*Par pārdali uz budžeta apakšprogrammu 09.16.00 „Dotācija nacionālās nozīmes starptautisku sporta pasākumu organizēšanai Latvijā” 2020. un 2021. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai 2020. gadā*Ziņojumā (tā 2. pielikumā) kā viens no ietaupīto līdzekļu pārdales mērķiem norādīta pārdale nacionālas nozīmes starptautisku sporta pasākumu organizēšanai Latvijā 385 000 *euro* apmērā.  IZM ir saņēmusi finanšu pieprasījumus šādu starptautisku sporta sacensību organizēšanu Latvijā 2020. gada nogalē / 2021. gada janvārī:1. 2021. gada IBSF pasaules kausa posma skeletonā un bobslejā divniekiem organizēšanai (biedrība „Latvijas Bobsleja un skeletona federācija” (turpmāk – LBSF)) 2020. gada 15.–22. novembrī;
2. 2021. gada IBSF pasaules kausa posma skeletonā un bobslejā divniekiem organizēšanai (LBSF) 2020. gada 23.–29. novembrī;
3. 2021. gada IBSF Eiropas kausa posma skeletonā un bobslejā divniekiem organizēšanai (LBSF) 2020. gada 14.–20. decembrī;
4. 2021. gada FIL pasaules kausa posma (arī Eiropas čempionāta) kamaniņu sportā organizēšanai (biedrība „Latvijas Kamaniņu sporta federācija” (turpmāk – LKSF)) 2021. gada 6.–10. janvārī.

 Būtiski ir atzīmēt, ka minēto sporta sacensību norise Latvijā ir iespējama arī esošajā epidemioloģiskajā situācijā, kad, ņemot vērā straujo Covid-19 infekcijas izplatīšanos un pieaugošo veselības nozares pārslodzes risku, lai samazinātu atkārtotu Covid-19 infekcijas izplatību Latvijā līdz kontrolējamai robežai, vienlaikus nodrošinot svarīgu valsts funkciju un pakalpojumu nepārtrauktību, ar Ministru kabineta 2020. gada 6. novembra rīkojumu Nr. 655 „Par ārkārtējās situācijas izsludināšanu” visā valsts teritorijā ir izsludināta ārkārtējā situācija (šobrīd līdz 2020. gada 6. decembrim). Lai gan ārkārtējās situācijas laikā ir aizliegti un atcelti visi, minētā Ministru kabineta rīkojuma 5.16.1. apakšpunkts paredz izņēmumu, ka sporta pasākumu aizliegums neattiecas uz starptautisko olimpisko sporta federāciju sporta sacensību kalendārā iekļautām sporta sacensībām (tai skaitā pirms sacensībām paredzētajiem oficiāliem treniņiem) pieaugušo izlašu sportistiem, ja tās norisinās bez skatītājiem. Visas četras minētās sporta sacensības atbilst šim nosacījumam. Visas četras minētās sporta sacensības, kas tiek organizētas valsts īpašumā esošajā Bobsleja un kamaniņu trasē „Sigulda”, ir norisinājušās arī iepriekšējos gados un to organizēšanas izdevumu segšanai arī iepriekšējos gados ir ticis piešķirts valsts budžeta līdzfinansējums no IZM budžeta apakšprogrammas 09.16.00 „Dotācija nacionālās nozīmes starptautisku sporta pasākumu organizēšanai Latvijā”. Šo sacensību norise Latvijā ir iekļauta arī Latvijas Nacionālajā sporta padomē apstiprinātajā Latvijā plānoto nacionālas nozīmes starptautisko sporta sacensību un valsts mēroga komplekso sporta sacensību (Latvijas Olimpiādes un Latvijas Jaunatnes olimpiādes) kalendārā. Saskaņā ar Starptautiskās Bobsleja un Skeletona federācijas (*International Bobsleigh & Skeleton Federation* – IBSF) lēmumu visi Latvijā plānotie IBSF pasaules un Eiropas kausa posmi skeletonā un bobslejā divniekiem šoreiz norisinās 2020. gada nogalē, kā rezultātā visi izdevumi sedzami 2020. gadā (nevis 2021. gadā kā plānots iepriekš). Lai gan saskaņā ar Starptautiskās Kamaniņu sporta federācijas (*Federation Internationale de Luge de course* – FIL) lēmumu 2021. gada FIL pasaules kausa posms (kas vielaikus būs arī Eiropas čempionāts) kamaniņu sportā Latvijā norisināsies 2021. gada janvārī, lielākā daļa no izdevumiem, kas saistīti ar sacensību organizēšanu, ir jāsedz jau 2020. gada decembrī. Turklāt, ņemot vērā kārtējā gada IZM valsts budžeta programmā „Sports” paredzēto līdzekļu (ta skaitā apakšprogrammā 09.16.00 „Dotācija nacionālās nozīmes starptautisku sporta pasākumu organizēšanai Latvijā”) sadales procedūru, līdz 2021. gada janvāra sākumam nav iespējams nodrošināt sacensību organizēšanai nepieciešamo valsts budžeta līdzfinansējuma piešķiršanu.  Saskaņā ar Ministru kabineta 2020. gada 27. oktobra sēdes protokollēmuma „Informatīvais ziņojums „Par prognozēto līdzekļu neapguvi un ekonomiju izdevumiem no dotācijas no vispārējiem ieņēmumiem valsts budžeta programmās/apakšprogrammās (pamatfunkcijām) 2020.gadā”” (prot Nr.65, 34.§) 6. punktu Ziņojuma 2. pielikumā minētā finansējuma pārdales veicamas, ņemot vērā šādus kritērijus: primāri nepieciešams ar Covid-19 saistīto izdevumu segšanai; pamatā atslogo 2021.gada budžetu; ir pilnībā īstenojami 2020. gadā; sasniedzot mērķi, nerada vajadzību pēc papildus līdzekļiem 2021. gadā un turpmākajos gados; nepieciešams saistību izpildei. Līdzekļu pārdale uz budžeta apakšprogrammu 09.16.00 „Dotācija nacionālās nozīmes starptautisku sporta pasākumu organizēšanai Latvijā” atslogo 2021. gada budžetu, ir pilnībā īstenojama 2020. gadā, kā arī, sasniedzot mērķi, nerada vajadzību pēc papildus līdzekļiem 2021. gadā un turpmākajos gados. Izvērtējoto LBSF un LKSF finanšu pieprasījumus, ņemot vērā iepirekšējos gados atbalstīto līdzekļu apjomu, kā arī, papildus izdevumus, kas saistīti ar Bobsleja un kamaniņu trases „Sigulda” infrastruktūras izmantošanu un epidemioloģiskās drošības prasību nodrošināšanu saistībā ar Covid-19 infekciju, IZM rosina četru minēto sporta sacensību organizēšanas izdevumu segšanai 2020. gadā pārdalītos valsts budžeta līdzekļus sadalīt šādi:1. divu 2020./2021. gada sezonas IBSF pasaules kausa posmu skeletonā un bobslejā divniekiem organizēšanai (LBSF) 2020. gadā – 200 000 *euro*;
2. 2020./2021. gada sezonas IBSF Eiropas kausa posma skeletonā un bobslejā divniekiem organizēšanai (LBSF) 2020. gadā – 75 000 *euro*;
3. 2020./2021. gada sezonas FIL pasaules kausa posma (arī Eiropas čempionāta) kamaniņu sportā organizēšanai (LKSF) 2021. gadā – 110 000 *euro*.

IZM ir veikusi arī sākotnējo izvērtējumu par finansējuma piešķiršanas minēto sporta sacensību organizēšanai atbilstību komercdarbības atbalsta kontroles regulējumam.Lai kādu pasākumu varētu klasificēt kā komercdarbības atbalstu, tam vienlaikus jāatbilst visām četrām kumulatīvām pazīmēm[[2]](#footnote-2): *1. pazīme*: Atbalsts tiek sniegts no publiskiem resursiem;*2. pazīme*: Atbalsta saņēmējs veic saimniecisku darbību un attiecībā uz to gūst ekonomiskas priekšrocības, kādas tas nevarētu gūt normālos komercdarbības veikšanas apstākļos;*3. pazīme*: Pasākums ir selektīvs pēc sava rakstura;*4. pazīme*: Atbalsts ietekmē konkurenci un tirdzniecību Eiropas Savienības iekšējā tirgū.Konstatējams, ka minētā atbalsta sniegšana LBSF un LKSF ar sporta sacensību organizēšanu saistīto izdevumu segšanai nerada konkurences kropļojumu Eiropas Savienības līmenī, jo konkrēto sporta sacensību rīkošanas tiesības 2020./2021. gada sacensību sezonai jau ir piešķirtas (šo sporta sacensību rīkošana tieši Latvijā (Bobsleja un kamaniņu trasē „Sigulda”) ir iekļauta attiecīgā sporta veida starptautiskās sporta federācijas (FIL un IBSF) kalendārā), turklāt tās ir piešķīrusi neatkarīga trešā puse (attiecīgā sporta veida starptautiskā sporta federācija – FIL un IBSF), kā rezultātā citas valstis un trases, kuras nav iekļautas attiecīgā sporta veida starptautisko sporta sacensību kalendārā 2020./2021. gada sacensību sezonai, nevar organizēt šāda veida sporta sacensības. Iepriekšminētā rezultātā secināms, ka papildus finansējuma piešķiršana divu 2021. gada IBSF pasaules kausa posmu skeletonā un bobslejā divniekiem, 2021. gada IBSF Eiropas kausa posma skeletonā un bobslejā divniekiem un 2021. gada FIL pasaules kausa posma (arī Eiropas čempionāta) kamaniņu sportā organizēšanai vienlaikus neatbilst arī visām Komercdarbības atbalsta kontroles likuma 5. pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu.Papildus minētam uzsverams, ka šo sporta sacensību organizēšana tiešā veidā ir saistīta ar valsts politikas īstenošanu sporta nozarē.*Par pārdali uz budžeta programmu 07.00.00 „Informācijas un komunikāciju tehnoloģiju uzturēšana un attīstība”, lai nodrošinātu IZM resorā esošo informācijas sistēmu un centralizēto infrastruktūras resursu uzturēšanu*Ziņojumā (tā 2. pielikumā) kā viens no ietaupīto līdzekļu pārdales mērķiem norādīta pārdale IZM informācijas un komunikāciju tehnoloģiju uzturēšanai un attīstībai 253 000 *euro* apmērā.Atbilstoši Ministru kabineta 2019. gada 25. jūnija noteikumiem Nr. 276 “Valsts izglītības informācijas sistēmas noteikumi” izglītības iestādes Valsts izglītības informācijas sistēmā (turpmāk – VIIS) ievada informāciju par oficiālo statistiku. Šobrīd izglītības iestādes valsts statistikas pārskatus aizpilda *Excel* failā un pēc tam šos failus augšuplādē VIIS sistēmā, kur pārskati tiek uzglabāti un attēloti atsevišķu failu veidā. Lai mazinātu administratīvo slogu izglītības iestādēm un padarītu pārskatu aizpildīšanu ērtāku, kā arī pēc tam ar sistēmas līdzekļiem būtu ērti iegūt datu kopsavilkumus no valsts statistikas pārskatiem, nepieciešams pāriet uz valsts statistikas pārskatu datu ievadi VIIS ekrānformās, kā arī izveidot valsts un pašvaldības lietotājiem ērti izmantojamu kontroles skatu par pārskatu aizpildīšanas un iesniegšanas statusu.Šobrīd IZM nereti no fiziskām personām tiek saņemti pieprasījumi sniegt informāciju par to, kad un kāpēc konkrētās fiziskās personas dati apstrādāti VIIS. Jau šobrīd izveidots interfeiss, lai VIIS administrators varētu apskatīt ar fiziskās personas datiem veiktās darbības VIIS, bet šo datu auditāciju nepieciešams papildināt ar iespēju ērtā veidā redzēt, kura tīmekļa pakalpe saņēmusi datus par konkrēto fizisko personu. Līdz šim šis darbs bija jāveic manuāli, jo bija redzams tikai tas, ka tīmekļa pakalpe noteiktā datumā datus saņēmusi, bet informācija par konkrētām fiziskās personām nebija ērti pieejama.Esošie IZM tīkla komutatori ir fiziski un morāli novecojuši (vecums pārsniedz 10 gadus) un uz doto brīdi ir bijuši vairāki incidenti, kad tīkla komutatoru nekorektas darbības vai bojājumu dēļ ir traucēta tīkla darbība, kā rezultātā IZM darbinieki nevar pilnvērtīgi pildīt savus pienākumus. Tādēļ plānots iegādāties jaunus tīkla komutatorus.IZM resorā centralizētajā infrastruktūrā tiek izvietotas arvien jaunas sistēmas un platformas, kā arī papildinātas un paplašinātas esošās. Lai nodrošinātu sistēmu darbības nepārtrauktību un atjaunošanas spēju, plānots iegādāties datu rezerves kopiju veidošanas un glabāšanas iekārtu, kas nodrošinātu regulāru IZM informācijas sistēmu rezerves kopiju uzkrāšanu un glabāšanu drošā veidā (šifrētā) uz magnētiskajām lentēm, lai nodrošinātu rezerves kopiju drošu glabāšanu ārpus datu centriem. Papildus rezerves kopiju risinājuma uzlabošanai, lai turpinātu drošības prasību nodrošināšanas un pilnveides procesu, tiks veikta sistēmu un iekštīkla drošības skenēšana.Saskaņā ar Ministru kabineta 2020. gada 27. oktobra sēdes protokollēmuma „Informatīvais ziņojums „Par prognozēto līdzekļu neapguvi un ekonomiju izdevumiem no dotācijas no vispārējiem ieņēmumiem valsts budžeta programmās/apakšprogrammās (pamatfunkcijām) 2020.gadā”” (prot Nr.65, 34.§) 6. punktu Ziņojuma 2. pielikumā minētā finansējuma pārdales veicamas, ņemot vērā šādus kritērijus: primāri nepieciešams ar Covid-19 saistīto izdevumu segšanai; pamatā atslogo 2021.gada budžetu; ir pilnībā īstenojami 2020. gadā; sasniedzot mērķi, nerada vajadzību pēc papildus līdzekļiem 2021. gadā un turpmākajos gados; nepieciešams saistību izpildei. Līdzekļu pārdale uz budžeta programmu 07.00.00 „Informācijas un komunikāciju tehnoloģiju uzturēšana un attīstība” atslogo 2021. gada budžetu, ir pilnībā īstenojama 2020. gadā, kā arī, sasniedzot mērķi, nerada vajadzību pēc papildus līdzekļiem 2021. gadā un turpmākajos gados.Ievērojot minēto, lai nodrošinātu lietderīgu rīcību ar finansēšanas naudas plūsmas maiņas, kā arī pārskaitīto līdzekļu atgūšanas rezultātā brīvpusdienu nodrošināšanai 1., 2., 3. un 4. klases izglītojamiem ietaupītajiem valsts budžeta līdzekļiem, ņemot vērā Likuma par budžetu un finanšu vadību 9. panta 13.3 daļas 3. punktā noteikto (par finanšu ministra tiesībām veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram gadskārtējā valsts budžeta likumā noteiktās apropriācijas ietvaros, ja ir pieņemts Ministru kabineta lēmums par apropriācijas pārdali un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas pārdali), IZM rosina veikt apropriācijas pārdali no IZM budžeta apakšprogrammas 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem” 385 000 *euro* apmērā uz budžeta apakšprogrammu 09.16.00 „Dotācija nacionālās nozīmes starptautisku sporta pasākumu organizēšanai Latvijā” 2020. un 2021. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai 2020. gadā, kā arī 253 000 *euro* apmērā uz budžeta programmu 07.00.00 „Informācijas un komunikāciju tehnoloģiju uzturēšana un attīstība”, lai nodrošinātu IZM resorā esošo informācijas sistēmu un centralizēto infrastruktūras resursu uzturēšanu. Kopumā apropriācijas pārdale tiek veikta 638 000 *euro* apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM. Rīkojuma projekta izstrādes procesā notikušas konsultācijas ar LBSF un LKSF. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku), izglītības un zinātnes politiku un publiskās pārvaldes politiku. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekti šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **11 982 762** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | *11 982 762* | *0* | *0* | *0* | *0* | *0* | *0* |
| 15. Izglītības un zinātnes ministrija | 11 982 762 | 0 | 0 | 0 | 0 | 0 | 0 |
| 01.07.00 Dotācija brīvpusdienu nodrošināšanai 1., 2., 3. un 4. klases izglītojamiem | 9 840 708 | - 638 000 | 0 | 0 | 0 | 0 | 0 |
| 09.16.00 Dotācija nacionālās nozīmes starptautisku sporta pasākumu organizēšanai Latvijā | 484 830 | 385 000 | 0 | 0 | 0 | 0 | 0 |
| 07.00.00 Informācijas un komunikāciju tehnoloģiju uzturēšana un attīstība | 1 657 224 | 253 000 | 0 | 0 | 0 | 0 | 0 |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **11 982 762** | **0** | **0** | **0** | **0** | **0** | **0** |
| 2.1. valsts pamatbudžets | *11 982 762* | *0* | *0* | *0* | *0* | *0* | *0* |
| 15. Izglītības un zinātnes ministrija | 11 982 762 | 0 | 0 | 0 | 0 | 0 | 0 |
| 01.07.00 Dotācija brīvpusdienu nodrošināšanai 1., 2., 3. un 4. klases izglītojamiem | 9 840 708 | - 638 000 | 0 | 0 | 0 | 0 | 0 |
| 09.16.00 Dotācija nacionālās nozīmes starptautisku sporta pasākumu organizēšanai Latvijā | 484 830 | 385 000 | 0 | 0 | 0 | 0 | 0 |
| 07.00.00 Informācijas un komunikāciju tehnoloģiju uzturēšana un attīstība | 1 657 224 | 253 000 | 0 | 0 | 0 | 0 | 0 |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): |  Ņemot vērā to, ka jautājums ir saistīts ar valsts budžeta līdzekļu iekšēju pārdali, valsts budžeta ieņēmumi un izdevumi nemainās.  Izdevumi 2020. gada IZM budžeta apakšprogrammā 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem” par **638 000** *euro* apmērā samazināsies, bet attiecīgi par **385 000** *euro* palielināsies 2020. gada IZM budžeta apakšprogrammā 09.16.00 „Dotācija nacionālās nozīmes starptautisku sporta pasākumu organizēšanai Latvijā” paredzētie līdzekļi, kā arī par **253 000** *euro* palielināsies 2020. gada IZM budžeta programmā 07.00.00 „Informācijas un komunikāciju tehnoloģiju uzturēšana un attīstība” paredzētie līdzekļi [kopējais palielinājums par  Pārdalītais finansējums IZM budžeta apakšprogrammā 09.16.00 „Dotācija nacionālās nozīmes starptautisku sporta pasākumu organizēšanai Latvijā” **385 000** *euro* apmērā tiks novirzīts šādiem mērķiem:1. divu 2020./2021. gada sezonas IBSF pasaules kausa posmu skeletonā un bobslejā divniekiem organizēšanai (LBSF) 2020. gadā – **200 000** *euro*;
2. 2020./2021. gada sezonas IBSF Eiropas kausa posma skeletonā un bobslejā divniekiem organizēšanai (LBSF) 2020. gadā – **75 000** *euro*;
3. 2020./2021. gada sezonas FIL pasaules kausa posma (arī Eiropas čempionāta) kamaniņu sportā organizēšanai (LKSF) 2021. gadā – **110 000** *euro*.

 Pārdalītais finansējums **253 000** *euro* apmērā budžeta programmā 07.00.00 „Informācijas un komunikāciju tehnoloģiju uzturēšana un attīstība” nepieciešams, lai nodrošinātu IZM resorā esošo informācijas sistēmu un centralizēto infrastruktūras resursu uzturēšanu, tai skaitā:1) **103 000** *euro* VIIS (valsts statistikas pārskatu iesniegšanas un datu apstrādes mehānisma pārveide, būtiski uzlabojot sistēmas lietojamību un mazinot administratīvo slogu izglītības iestādēm, auditācija un monitorings datu apmaiņai) (EKK 2000).

|  |  |
| --- | --- |
| **1.** | **Statistikas pārskatu definēšanas, datu ievades un datu apkopošanas realizācija VIIS ekrānformās** |
|  | **Likme:** | **(1 stunda bez PVN)** | **34,45 *euro*** |
|  |   | Stundas | Kopā, *euro* |
| 1.1 | Statistikas pārskati - VSP (vispārējā izglītība – pirmsskolas) | 290 | 9 991 |
| 1.2 | Statistikas pārskatu ievades mehānisms | 419 | 14 435 |
| 1.3 | Pārskatu atvēršana mācību gadam | 80 | 2 756 |
| 1.4 | Statistikas pārskati - VS (vispārējā izglītība - skolas) | 289,9 | 9 987 |
| 1.5 | Statistikas pārskatu sesijas | 80 | 2 756 |
| 1.6 | Validāciju aktualizēšana VSP | 160 | 5 512 |
| 1.7 | Kontroles skata veidošana statistikas pārskatiem | 272,05 | 9 372 |
| 1.8 | Validāciju aktualizēšana VS | 160 | 5 512 |
|   | **KOPĀ** | **1 750,95** | **60 320** |

|  |  |
| --- | --- |
| **2.** | **Fizisko personu (FP) datu auditācija un auditācijas rezultātu parādīšanas procesa VIIS tīmekļa pakalpēm pilnveide** |
|  |  | Stundas | Kopā, *euro* |
| 2.1 | Auditācijas mehānisms universālajām tīmekļa pakalpei jeb vebservisam (WS) | 240 | 8 268 |
| 2.2 | Auditācijas izsaukumu papildināšana ne-universālajām tīmekļa pakalpēm | 160 | 5 512 |
| 2.3 | Auditācijas informācijas saglabāšana uz auditācijas servera | 160 | 5 512 |
| 2.4 | Auditācijas informācijas pieprasīšana par FP un atspoguļošana pārskatā un uz ekrāna | 160 | 5 512 |
|   | **KOPĀ** | **720** | **24 804** |
|  | **PAVISAM KOPĀ 1. un 2. (t.sk. PVN)** | **2 470,95** | **103 000** |

2) **110 000** *euro* pamatlīdzekļu iegādei (EKK 5000). Plānots iegādāties tīkla komutatorus, lai nodrošinātu IZM datortīkla korektu darbību un samazinātu datortīkla darbības pārtraukumu iespējamību. IZM esošo tīkla komutatoru nomaiņa nepieciešama, jo esošie ir fiziski un morāli novecojuši (vecums pārsniedz 10 gadus) un uz doto brīdi ir bijuši vairāki incidenti, kad tīkla komutatoru nekorektas darbības vai bojājumu dēļ ir traucēta tīkla darbība, kā rezultātā darbinieki nevar pilnvērtīgi pildīt savus pienākumus.3) **28 000** *euro* pamatlīdzekļu iegādei (EKK 5000). Plānots iegādāties datu rezerves kopiju veidošanas un glabāšanas iekārtu, kas nodrošinātu regulāru IZM informācijas sistēmu rezerves kopiju uzkrāšanu un glabāšanu drošā veidā (šifrētā) uz magnētiskajām lentēm, lai nodrošinātu rezerves kopiju drošu glabāšanu ārpus datu centriem.4) **12 000** *euro* informācijas sistēmu drošības pasākumu nodrošināšanai (EKK 2000). Tiks veikta resursu vadības sistēmas drošības skenēšana, IZM iekštīkla skenēšana, sagatavoti informatīvi materiāli lietotājiem par drošības jautājumiem, tai skaitā attālinātā darba gadījumā (ielaušanās testiem – 10 000 *euro* un iekštīkla skenēšanai, darbinieku informēšanai par drošības jautājumiem – 2 000 *euro*). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. |
| 8. Cita informācija |  Pēc Rīkojuma projekta pieņemšanas IZM normatīvajos aktos noteiktā kārtībā sagatavos un iesniegs Finanšu ministrijā pieprasījumu valsts budžeta apropriācijas pārdalei. Ar Rīkojuma projektu pārdalītais finansējums tiks izlietots līdz 2020. gada 31. decembrim. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Rīkojuma projekta izpildi nodrošinās IZM sadarbībā ar Finanšu ministriju. Par finansējuma piešķiršanu Rīkojuma projektā minēto sporta sacensību organizatorisko izdevumu segšanai tiks slēgti līgumi ar LBSF un LKSF. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Izglītības un zinātnes ministre Ilga Šuplinska

Severs 67047935

edgars.severs@izm.gov.lv

1. [*https://lrvk.gov.lv/lv/getrevisionfile/29506-rh3BDKMzK9pzgBWE4JybRWZ6Fd8WRbe4.pdf*](https://lrvk.gov.lv/lv/getrevisionfile/29506-rh3BDKMzK9pzgBWE4JybRWZ6Fd8WRbe4.pdf) [↑](#footnote-ref-1)
2. Skatīt Līguma par Eiropas Savienības darbību 107.pantu un Komercdarbības atbalsta kontroles likuma 5.pantu. [↑](#footnote-ref-2)